CELEX: 32011D0303
Language: lv
Date: 2011-05-20 00:00:00
Title: 2011/303/ES: Komisijas Īstenošanas lēmums ( 2011. gada 20. maijs ), ar ko apstiprina metodes cūku liemeņu klasificēšanai Nīderlandē (izziņots ar dokumenta numuru C(2011) 3427)

24.5.2011   
            
            
               LV
            
            
               Eiropas Savienības Oficiālais Vēstnesis
            
            
               L 136/95
            
         KOMISIJAS ĪSTENOŠANAS LĒMUMS
   (2011. gada 20. maijs),
   ar ko apstiprina metodes cūku liemeņu klasificēšanai Nīderlandē
   (izziņots ar dokumenta numuru C(2011) 3427)
   (Autentisks ir tikai teksts holandiešu valodā)
   (2011/303/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 43. panta m) punktu saistībā ar tās 4. pantu,
   tā kā:
   
               (1)
            
            
               Regulas (EK) Nr. 1234/2007 V pielikuma B nodaļas IV iedaļas 1. punktā paredzēts, ka cūku liemeņu klasifikācijas nolūkā muskuļaudu daudzums jānovērtē, izmantojot Komisijas atļautas klasifikācijas metodes. Apstiprināt drīkst tikai statistiski pierādītas novērtējuma metodes, kuru pamatā ir cūkas liemeņa vienas vai vairāku anatomisko daļu fiziska izmērīšana. Klasificēšanas metodes atļauj izmantot, ja statistiskā kļūda novērtējumā nepārsniedz maksimālo pielaidi. Minētā pielaide ir noteikta 23. panta 3. punktā Komisijas 2008. gada 10. decembra Regulā (EK) Nr. 1249/2008, ar ko paredz sīki izstrādātus noteikumus par Kopienas skalu ieviešanu liellopu, cūku un aitu liemeņu klasifikācijai un cenu paziņošanas kārtību (2).
            
         
               (2)
            
            
               Ar Komisijas Lēmumu 2005/627/EK (3) Komisija apstiprināja divu metožu izmantošanu cūku liemeņu klasificēšanai Nīderlandē.
            
         
               (3)
            
            
               Ņemot vērā tehnikas attīstību un to, ka Nīderlandes cūku populācijā paredzētas izmaiņas, jo sagaidāms, ka drīzumā vairs nebūs vepru (kastrētu tēviņu), Nīderlande ir lūgusi Komisiju apstiprināt trīs metodes cūku liemeņu klasificēšanai tās teritorijā un ir iesniegusi sīki izstrādātu sadalīšanas izmēģinājuma aprakstu, norādot principus, uz kuriem šīs metodes pamatojas, sadalīšanas izmēģinājuma rezultātus, kā arī vienādojumus, ko lieto liesās gaļas procentuālā daudzuma novērtēšanai protokolā, kā noteikts Regulas (EK) Nr. 1249/2008 23. panta 4. punktā.
            
         
               (4)
            
            
               Pārbaudot šo lūgumu, tika secināts, ka ir izpildīti minēto klasifikācijas metožu apstiprināšanas nosacījumi. Tāpēc šīs klasifikācijas metodes ir jāapstiprina Nīderlandē.
            
         
               (5)
            
            
               Aparātu vai klasifikācijas metožu izmaiņas nav atļautas, ja vien tās nav skaidri apstiprinātas ar Komisijas lēmumu.
            
         
               (6)
            
            
               Skaidrības un juridiskās noteiktības labad Lēmums 2005/627/EK ir jāatceļ.
            
         
               (7)
            
            
               Ņemot vērā tehniskos apstākļus saistībā ar jaunu aparātu un jaunu vienādojumu ieviešanu, cūku liemeņu klasifikācijas metodes, kas apstiprinātas ar šo lēmumu, ir jāpiemēro no 2011. gada 3. oktobra.
            
         
               (8)
            
            
               Šajā lēmumā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
            
         IR PIEŅĒMUSI ŠO LĒMUMU.
   1. pants
   Klasificējot cūku liemeņus Nīderlandē saskaņā ar Regulas (EK) Nr. 1234/2007 V pielikuma B nodaļas IV iedaļas 1. punktu, ir atļauts izmantot šādas metodes:
   
               —
            
            
               
                  Hennessy Grading Probe (HGP 7) aparātu un ar to saistītās novērtēšanas metodes, kuru sīks apraksts sniegts pielikuma 1. daļā,
            
         
               —
            
            
               
                  Capteur Gras/Maigre – Sydel (CGM) aparātu un ar to saistītās novērtējuma metodes, kuru sīks apraksts sniegts pielikuma 2. daļā,
            
         
               —
            
            
               
                  CSB Image-Meater (CSB) aparātu un ar to saistītās novērtējuma metodes, kuru sīks apraksts sniegts pielikuma 3. daļā.
            
         2. pants
   Apstiprināto aparātu vai novērtēšanas metožu izmaiņas nav atļautas, ja vien šīs izmaiņas nav skaidri apstiprinātas ar Komisijas lēmumu.
   3. pants
   Atceļ Lēmumu 2005/627/EK.
   4. pants
   Šo lēmumu piemēro no 2011. gada 3. oktobra.
   5. pants
   Šis lēmums ir adresēts Nīderlandes Karalistei.
   
      Briselē, 2011. gada 20. maijā
      
         
            Komisijas vārdā –
         
            Komisijas loceklis
         
         Dacian CIOLOŞ
      
   
   
      (1)  OV L 299, 16.11.2007., 1. lpp.
   
      (2)  OV L 337, 16.12.2008., 3. lpp.
   
      (3)  OV L 224, 30.8.2005., 17. lpp.
   
      PIELIKUMS
      
         METODES CŪKU LIEMEŅU KLASIFICĒŠANAI NĪDERLANDĒ
      
      1.   DAĻA
      
         
            Hennessy Grading Probe (HGP 7)
      
      
                  1.
               
               
                  Šajā daļā iekļautos noteikumus piemēro tad, kad cūku liemeņu klasifikāciju veic ar aparātu, kura nosaukums ir “Hennessy grading probe (HGP 7)”.
               
            
                  2.
               
               
                  Aparāts ir aprīkots ar zondi, kuras diametrs ir 5,95 milimetri (zondes priekšgalā ir 6,3 milimetrus plats asmens), zondē ir iebūvēta fotodiode (Siemens LED modelis LYU 260-EO un 58 MR fotodetektors) un zondes darbības zona ir 0 līdz 120 mm. Mērījumu rezultātus izsaka aplēstajā liesās gaļas saturā ar HPG 7 vai tam pievienoto datoru.
               
            
                  3.
               
               
                  Cūku liemeņa muskuļaudu daudzumu aprēķina pēc šādas formulas:
                  
                     LMP = 65,92 – 0,6337 * tauki + 0,0446 * muskuļi,
                  kur
                  
                              LMP
                           
                           
                              =
                           
                           
                              aplēstais liemeņa muskuļaudu procentuālais daudzums,
                           
                        
                              tauki
                           
                           
                              =
                           
                           
                              
                                 HGP7 tauku slāņa (ieskaitot ādu) biezums milimetros, kuru mēra pie trešās līdz ceturtās ribas, skaitot no pēdējās ribas, 6 cm no muguras viduslīnijas,
                           
                        
                              muskuļi
                           
                           
                              =
                           
                           
                              
                                 HGP7 muskuļu (ieskaitot ādu) biezums milimetros, kuru mēra tajā pašā laikā un tajā pašā vietā kā taukus.
                           
                        Šo formulu piemēro liemeņiem, kuru svars ir no 73,5 līdz 107,5 kilogramiem.
               
            2.   DAĻA
      
         
            Capteur Gras/Maigre – Sydel (CGM)
      
      
                  1.
               
               
                  Šajā daļā iekļautos noteikumus piemēro tad, kad cūku liemeņu klasifikāciju veic ar aparātu, kura nosaukums ir “Capteur Gras/Maigre – Sydel (CGM)”.
               
            
                  2.
               
               
                  Aparāts ir aprīkots ar augstas izšķirtspējas Sydel zondi, kuras diametrs ir 8 mm, ar infrasarkanās gaismas diodi (Honeywell) un diviem gaismas detektoriem (Honeywell). Darbības attālums ir no 0 līdz 95 mm.
                  Mērījumu rezultātus CGM aparāts aprēķina, izsakot tos kā liesās gaļas procentuālo saturu.
               
            
                  3.
               
               
                  Liemeņu liesās gaļas saturu aprēķina pēc šādas formulas:
                  
                     LMP = 66,86 – 0,6549 * tauki + 0,0207 * muskuļi,
                  kur
                  
                              LMP
                           
                           
                              =
                           
                           
                              aplēstais liemeņa muskuļaudu procentuālais daudzums,
                           
                        
                              tauki
                           
                           
                              =
                           
                           
                              
                                 CGM tauku slāņa (ieskaitot ādu) biezums milimetros, kuru mēra pie trešās līdz ceturtās ribas, skaitot no pēdējās ribas, 6 cm no muguras viduslīnijas,
                           
                        
                              muskuļi
                           
                           
                              =
                           
                           
                              
                                 CGM muskuļu (ieskaitot ādu) biezums milimetros, kuru mēra tajā pašā laikā un tajā pašā vietā kā taukus.
                           
                        Šo formulu piemēro liemeņiem, kuru svars ir no 73,5 līdz 107,5 kilogramiem.
               
            3.   DAĻA
      
         
            CSB Image-Meater (CSB)
      
      
                  1.
               
               
                  Šajā daļā iekļautos noteikumus piemēro tad, kad cūku liemeņu klasifikāciju veic ar aparātu, kura nosaukums ir “CSB Image-Meater (CSB)”.
               
            
                  2.
               
               
                  Aparātu CSB Image-Meater galvenokārt veido videokamera, ar attēlu analīzes karti aprīkots personālais dators, ekrāns, printeris, vadības mehānisms, vērtēšanas mehānisms un saskarnes. Visus Image-Meater mainīgos lielumus (16) mēra uz liemeņa viduslīnijas šķiņķī (ap gluteus medius muskuli).
                  Mērījumu rezultātus ar datora palīdzību aprēķina, izsakot tos kā muskuļaudu procentuālā daudzuma aplēses.
               
            
                  3.
               
               
                  Liemeņa liesās gaļas procentuālo daudzumu aprēķina pēc šādas formulas:
                  
                     LMP = 65,2212 – 0,2741 S + 0,0160 F – 0,0302 ML – 0,2648 MS + 0,0831 MF – 0,1002 WL – 0,0509 WaS + 0,0172 WaF – 0,0169 WbS + 0,0006 WbF + 0,0341 WcS – 0,0097 WcF + 0,0223 WdS – 0,0008 WdF + 0,0132 ES – 0,0124 IS,
                  kur 16 CSB objektīvie mērījumi, ko veic pie liemeņa viduslīnijas, ir
                  
                              
                                 LMP
                              
                           
                           
                              =
                           
                           
                              aplēstais liemeņa muskuļaudu procentuālais daudzums,
                           
                        
                              S
                           
                           
                              =
                           
                           
                              tauku slāņa biezums, minimālais tauku slāņa biezums virs gluteus medius muskuļa (mm),
                           
                        
                              F
                           
                           
                              =
                           
                           
                              minimālais muskuļu slāņa biezums, ko mēra no gluteus medius muskuļa priekšējā gala līdz mugurkaula kanāla augšējai (dorsālai) malai (mm),
                           
                        
                              ML
                           
                           
                              =
                           
                           
                              
                                 gluteus medius muskuļa garums (mm),
                           
                        
                              MS
                           
                           
                              =
                           
                           
                              vidējais speķa biezums zem gluteus medius muskuļa (mm),
                           
                        
                              MF
                           
                           
                              =
                           
                           
                              vidējais liesās gaļas biezums zem gluteus medius muskuļa (mm),
                           
                        
                              WL
                           
                           
                              =
                           
                           
                              vidējais mugurkaula garums, ieskaitot muguras skriemeļus (mm),
                           
                        
                              Wa,b,c,dS
                           
                           
                              =
                           
                           
                              vidējais speķa biezums zem 1. mērītā muguras skriemeļa (a) un trīs citiem muguras skriemeļiem (b, c, d) (mm),
                           
                        
                              Wa,b,c,dF
                           
                           
                              =
                           
                           
                              vidējais liesās gaļas biezums zem 1. mērītā muguras skriemeļa (a) un trīs citiem muguras skriemeļiem (b, c, d) (mm),
                           
                        
                              ES
                           
                           
                              =
                           
                           
                              vidējais ārējā speķa platums virs četriem mērītiem muguras skriemeļiem (mm),
                           
                        
                              IS
                           
                           
                              =
                           
                           
                              vidējais iekšējā speķa platums virs četriem mērītiem muguras skriemeļiem (mm),
                           
                        
            
                  4.
               
               
                  Mērījumu punkti ir aprakstīti II daļā protokolā, kuru Nīderlande ir iesniegusi Komisijai saskaņā ar Regulas (EK) Nr. 1249/2008 23. panta 4. punktu.
                  Šo formulu piemēro liemeņiem, kuru svars ir no 73,5 līdz 107,5 kilogramiem.